หนูมีปัญหาหน้ามันค่ะ หนูเลยอยากทราบว่าผิวมันจะทำให้เป็นผิวธรรมดาได้หรือไม่ แล้วต้องทำอย่างไร
สวัสดีค่ะ ดิ๊งด๊องสภาพผิวที่มันนั้น เกิดมาจากต่อมไขมันบนใบหน้าผลิตน้ำมันออกมามากเกินไป ซึ่งอาจเกิดขึ้นได้จากหลายสาเหตุ เช่น สภาพอากาศ สภาพผิวเดิม ฮอร์โมนเพศที่เปลี่ยนแปลง หรือระดับฮอร์โมนเพศชายในร่างกายเพิ่มสูงขึ้นในช่วงเข้าวัยเจริญพันธุ์ หรือเครื่องสำอางและผลิตภัณฑ์ที่ใช้กับใบหน้าที่มีส่วนผสมของน้ำมันมากเกินไปโดยหากมีสภาพผิวที่มันจากรูขุมขนของตนเองที่ผลิตน้ำมันมากเกินนั้น ไม่สามารถเปลี่ยนให้กลายเป็นผิวธรรมดาหรือผิวแห้งได้ค่ะ แต่แนะนำการดูแลผิวอย่างเหมาะสม ไม่ล้างหน้าบ่อยเกินวัันละ 2 ครั้ง ใช้สบู่อ่อนๆที่ไม่ระคายเคือง และถึงแม้ผิวมันก็ควรจะใช้ครีมบำรุงผิววันละ 2 ครั้ง เพราะหากปล่อยให้หน้าแห้งนานๆ ร่างกายจะยิ่งสร้างน้ำมันออกมาทำให้ผิวมันได้มากขึ้น หากดูแลใบหน้าอย่างเหมาะสม จะสามารถลดปัญหาต่างๆที่เกิดจากผิวมัน เช่นรูขมขนอุดตันหรือสิวอุดตันลงไปได้